बृहस्पतिवार देर रात हुई अतिवृष्टि से घाट क्षेत्र के ग्राम पंचायत उस्तोली के सगोलाबगड़ गांव के समीप बरसाती नाला उफान पर आ गया और गांव के सिंचित खेतों में मलबा भर गया। वहीं गोपाल राम, प्रेम सिंह और हयात सिंह की गोशालाएं मलबे में दब गईं और चार गाय और दो भैंस मलबे में दफन हो गए। केदार सिंह, ज्ञान सिंह, मुन्नी, धर्म सिंह, सुरेंद्र सिंह, ताजवर, बलवीर सिंह, गोपाल सिंह समेत 21 लोगों के खेतों में मलबा घुस गया। इससे धान, आलू और मंडुवे की फसल नष्ट हो गई है।